da de da de da de fi en en en sv da nl de bar da da da da fr da da da da da da da da da da da da da da da de da de de da da es da da it da de
Børn flyttede sammen | Dansk Skoleforening for Sydslesvig e.V.
Børnene fra Ansgar Børnehave har fundet sig godt tilrette i de nye omgivelser.
SLESVIG. Efter at Ansgar Børnehave og Hiort Lorenzen- Skolens Børnehave i Slesvig er blevet lagt sammen i den gennemrenoverede bygning ved siden af Hiort Lorenzen-Skolen, er både pædagogerne og børnene faldet godt på plads.
- Vi er meget tilfredse med, hvordan det er gået. De to personalegrupper har forud for sammenlægningen af de to børnehaver brugt rigtig meget tid på at snakke sammen om, hvordan vi vil gribe det an, fortæller viceleder Maria Messerschmidt.
- For os har det også været vigtigt at involvere forældrene i processen for at kende deres behov, siger hun.
For at gøre forandringen så blid som muligt for de tyve børn fra den forhenværende Ansgar Børnehave har man valgt, at de skal være i en gruppe sammen. De har også beholdt deres pædagog fra den gamle børnehave.
- Vi er glade for, at vi har kunnet overtage pædagogen, medhjælperen og endda rengøringskonen fra Ansgar, så sammenlægningen heller ikke har fået jobmæssige konsekvenser for dem, siger Maria Messerschmidt.
For de nye børn i Hiort Lorenzen-Børnehaven har flytningen nogle fordele. De er tættere på den skole, de alle sammen kommer til at gå i engang.
- Vi bruger skolens gymnastiksal og biblioteket, førskoleklasserne er placeret på selve skolen, så der er en glidende overgang fra daginstitution til skole, siger Maria Messerschmidt.
For personalet ligger der derimod også nogle udfordringer i den nye struktur. Den nye børnehave er normeret til 120 børn, og det betyder, at man skal være god til at organisere.
- Det er vigtigt, at vi pædagoger snakker sammen og informerer hinanden om det der sker. Med så mange børn kan man ikke være inde i alt, hvad der sker. Man kender alle børnenes navne, men med forældrene kan det knibe, siger hun.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg